A Bizottság határozata
(1991. december 17.)
a tagállamok által lófélék behozatalára feljogosított harmadik országok jegyzékének összeállításáról szóló 79/542/EGK tanácsi határozat módosításáról
(92/14/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget alapító szerződésre,
tekintettel a lófélék mozgására és harmadik országból történő behozatalára irányadó állat-egészségügyi feltételekről szóló 1990. június 26-i 90/426/EGK tanácsi irányelvre [1] és különösen annak 12. cikkére,
mivel a legutóbb a 91/361/EGK bizottsági határozattal [2] módosított 79/542/EGK tanácsi határozat [3] jegyzéket állított össze azon harmadik országokról, amelyekből a tagállamok szarvasmarhafélék, sertések és friss hús - beleértve a húsipari termékeket is - behozatalát engedélyezik;
mivel a fenti határozatot a lófélék harmadik országból történő behozatalát figyelembe véve módosítani kell a legutóbb a 91/487/EGK határozattal [4] módosított 89/15/EGK bizottsági határozatban [5] megállapított feltételek sérelme nélkül;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 79/542/EGK tanácsi határozat a következőképpen módosul:
1. A cím helyébe a következő szöveg lép:
"A Tanács 1976. december 21-i határozata a tagállamok által szarvasmarhafélék, sertések, nyers hús és húsipari termékek behozatalára feljogosított harmadik országok jegyzékének megállapításáról"
;
2. Az 1. cikk a következő bekezdéssel egészül ki:
"3. a) A tagállamok engedélyezik lófélék behozatalát a melléklet lófélékre vonatkozó külön oszlopának I. részében szereplő harmadik országokból.
b) A tagállamok engedélyezik törzskönyvezett lovaknak a Közösség területére történő ideiglenes beléptetését vagy újbóli beléptetését a melléklet lófélékre vonatkozó külön oszlopának II. részében szereplő harmadik országokból vagy azok részeiből történő ideiglenes kivitelüket követően.
c) A 90/426/EGK irányelv 19. cikkének sérelme nélkül, valamint az ezen irányelv 13. cikkének (2) bekezdése szerinti egyedi rendelkezések elfogadásáig a tagállamok nem hoznak be lóféléket az alábbi országokból:
- Brazília
- Kolumbia
- Costa Rica
- Egyiptom
- Ecuador
- Marokkó
- Peru
- Dél-Afrika
- Törökország
- Szovjetunió
- Venezuela."
3. A 79/542/EGK határozat melléklete helyébe e határozat melléklete lép.
2. cikk
Ez a határozat 1992. január 1-jétől alkalmazandó.
3. cikk
Ennek a határozatnak a tagállamok a címzettjei.
Kelt Brüsszelben, 1991. június 17-én.